Die uit moor van ons jongmense: Die Hannah Cornelius storie – ‘Die ou was by met rape en moord’ | SAUK.co.za - Nuus.info
Sy is na bewering met ’n skroewedraaier in die nek gesteek en ’n sementblok is op haar kop gegooi. Kort voordat sy vermoor is, is sy ook verkrag.
Vernon Witbooi, Geraldo Parsons, Eben van Niekerk en Nashwill Julies loop nou hof vir dié dade en ag ander aanklagte in verband met die moord op die Matie.
Die staat voer aan Witbooi, Parsons, Van Niekerk, en Julies het op 27 Mei 2017 Cornelius en Cheslin Marsh, haar vriend, ontvoer.
Die twee het glo in die kar van Cornelius se ouma in Birdstraat, Stellenbosch, gesit toe die viertal daar opgedaag het.
In Kraaifontein het hulle Marsh glo aangerand, hom met ’n skroewedraaier gesteek en vir dood agtergelaat.
Daarna het hulle glo na Kuilsrivier gery waar hulle Cornelius verkrag het.
Haar lyk is naby ’n wynplaas in Stellenbosch gevind.
Die staat sê later die dag het hulle nog twee vroue van hulle besittings beroof.
Witbooi erken hy het Cornelius, Marsh en een van die ander vroue beroof.
Hy ontken dat hy betrokke was by die moord op en verkragting van Cornelius.
“Ek was saam toe alles gebeur het, maar dit was nie my intensie om dit te doen nie.”
Hy sê hy was onder die invloed van dwelms en drank toe die dade gepleeg is.
Regter Rosheni Allie het sy pleitverduideliking verwerp.
Julies is nie aangekla van die moord op en verkragting van Cornelius nie, maar wel ander aanklagte wat menseroof insluit.
Al die ander beskuldigdes het onskuldig gepleit op alle aanklagte.
Kyk: Versorger van Fourways slaan gestremde kind by crèche »